П Р О Т О К О Л   № 11

Днес, 22.04.2024 г. година от 16:45 часа се проведе извънредно заседание на Общински съвет – Враца в Конферентната зала на Община Враца.

Присъстваха 29 общински съветника.
По уважителни причини отсъства: г-жа Владислава Лакова, д-р Димитър Пеев, д-р Иво Ралчовски, г-н Кирил Кунгалов, г-жа Нина Дакева, г-жа Сашка Александрова, г-н Станислав Попов и г-жа Цветелина Дамяновска.
Д-р Владимир Христов разпредели функциите на зам.-председателите на Общински съвет – Враца, както следва: г-жа Цветелина Николаева ще замества д-р Владимир Христов по време на изказванията му и ще изчита и отразява поименното гласуване, проверка на кворума и отразяване на гласуването с вдигане на ръка – г-н Стефан Стаменов.


Д-р Владимир Христов – Председател на Общински съвет – Враца обяви кворум и откри заседанието в съответствие с чл.50, ал.1 от Правилника за организацията и дейността на Общински съвет – Враца, неговите комисии и взаимодействието му с общинска администрация. Д-р Христов съобщи на присъстващите общински съветници, че предварително е разпространен проект за дневен ред с една точка и даде думата на присъстващите за изменение и допълнение на същия. Такива не се направиха.

Д-р Христов подложи проекта за дневен ред на гласуване.
ЗА – 26
ПРОТИВ – няма

ВЪЗДЪРЖАЛИ СЕ – няма

Проектът за дневен ред се приема.
Свикване на редовно Общо събрание на съдружниците на „Водоснабдяване и канализация“ ООД гр. Враца, насрочено за 23.04.2024 г. от 11:00 часа.
Докладва: д-р Владимир Христов

Председател на Общински съвет – Враца


Д-р Христов запозна присъстващите с точката от дневния ред, след което внесе изменение в т. 3.5 от проекта за решение, като добави думите „да гласува по своя преценка, съгласно постъпилите предложения“.
Р Е Ш Е Н И Е  № 146

Относно: Свикване на редовно Общо събрание на съдружниците на „Водоснабдяване и канализация“ ООД гр. Враца, насрочено за 23.04.2024 г. от 11:00 часа
                                               ОБЩИНСКИ СЪВЕТ

На основание чл. 21, ал. 2, във връзка с чл. 21, ал. 1, т. 9 от ЗМСМА и Покана № 2600-874/10.04.2024 г. за свикване на редовно Общо събрание на съдружниците на „Водоснабдяване и канализация“ ООД – гр. Враца и мотиви, изложени в предложението

РЕШИ:

1. Упълномощава д-р Владимир Христов Христов – Председател на Общински съвет - Враца, за представител на Община Враца в Общото събрание на съдружниците на „Водоснабдяване и канализация“ ООД – Враца.

2. Дава мандат за гласуване на Председателя на Общински съвет - Враца д-р Владимир Христов – представител на Община Враца на Общо събрание на съдружниците на „Водоснабдяване и канализация“ ООД – Враца, насрочено за 23.04.2024 г. /вторник/от 11:00 часа в Учебния център на дружеството, намиращ се в гр. Вършец, ул. „Арх. Нешев“ № 3.

3.Определя следния начин на гласуване на упълномощеното лице:

3.1. По т. 1 от дневния ред: Отчет на Управителя за дейността на дружеството през 2023 г.

Проект за решение: Приема се отчета на Управителя на „ВиК“ ООД гр. Враца за дейността на дружеството през 2023 г. – да гласува „ЗА”.

3.2. По т. 2 от дневния ред: Приемане на Годишния финансов отчет за 2023 г и Отчета за доходите за 2023 г.
Проект за решение: Приема се Годишния финансов отчет за 2023 г и Отчета за доходите на „ВиК“ ООД гр. Враца за 2023 г. – да гласува „ЗА”.

3.3. Разпределение на печалбата на дружеството за 2023 г. съгласно действащите нормативни документи.

Проект за решение: Печалбата се разпределя в съответствие с действащите нормативни документи – да гласува „ЗА”.

3.4. Избор на дипломиран експерт-счетоводител за текущи проверки и заверка на Годишния финансов отчет за 2024 г.

Проект за решение: Избира се специализирано одиторско предприятие „Приморска одиторска компания“ ООД гр. Варна за дипломиран експерт-счетоводител за текущи проверки и заверка на Годишния финансов отчет за 2024 г. – да гласува „ЗА”.

3.5. Избор на одитен комитет към „ВиК“ ООД Враца.

Проект за решение: Избира одитен комитет в състав от трима души – да гласува по своя преценка, съгласно постъпилите предложения.

3.6. На основание чл. 137, ал. 1 от Търговския закон да се вземе решение за придобиване от СНЦ „Дом на науката и техниката“ гр. Враца, с ЕИК 000196937, на недвижим имот с административен адрес гр. Оряхово, ул. „Кирил и Методий“ №1, ет.3, представляващ самостоятелен обект с площ 175 м2 – последен етаж в сграда с предназначение административна сграда, собственост на „ВиК“ ООД Враца с прилежащи съответните идеални части на стойност до 90 000 лв. без ДДС.

Проект за решение: На основание чл. 137, ал. 1 от Търговския закон се разрешава придобиването от СНЦ „Дом на науката и техниката“ гр. Враца, с ЕИК 000196937, на недвижим имот с административен адрес гр. Оряхово, ул. „Кирил и Методий“ №1, ет.3, представляващ самостоятелен обект с площ 175 м2 – последен етаж в сграда с предназначение административна сграда, собственост на „ВиК“ ООД Враца с прилежащи съответните идеални части на стойност до 90 000 лв. без ДДС – да гласува „ЗА”.

3.7. Вземане на решение и даване на съгласие старата административна сграда, собственост на „Водоснабдяване и канализация“ ООД – Враца, в гр. Роман с административен адрес гр. Роман, ул. „Търговска“, построена през 1930 г. в парцел XVII, поземлен имот 440, в кв. 28 по регулационния план на гр. Роман и представляваща паянтова едноетажна жилищна сграда – 82,51 м2 застроена жилищна площ, чиято строителна конструкция е компрометирана и не може да се използва по предназначение и сградите от допълнителното застрояване в имота, които също са компрометирани и негодни за използване, да бъдат съборени като добитите от това строителни материали (ако има такива) да се използват за нуждите на дружеството.

Проект за решение: Разрешава се старата административна сграда, собственост на „Водоснабдяване и канализация“ ООД – Враца, в гр. Роман с административен адрес гр. Роман, ул. „Търговска“, построена през 1930 г. в парцел XVII, поземлен имот 440, в кв. 28 по регулационния план на гр. Роман и представляваща паянтова едноетажна жилищна сграда – 82,51 м2 застроена жилищна площ, чиято строителна конструкция е компрометирана и не може да се използва по предназначение и сградите от допълнителното застрояване в имота, които също са компрометирани и негодни за използване, да се съборят като добитите от това строителни материали (ако има такива) да се използват за нуждите на дружеството – да гласува „ЗА”.
3.8. Разни –  По т. 8 от дневния ред Разни – дава съгласие упълномощеното лице по т. 1 да гласува по собствена преценка в зависимост от постъпилите въпроси по точката.
4. Дава съгласие упълномощеното лице по т.1 да преупълномощи един от общинските съветници от Общински съвет - Враца с правата по настоящото решение.

5. Възлага на упълномощеното лице да представи в Общински съвет – Враца в 7-дневен срок от провеждане на Общото събрание протокол от същото.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 26: Адр.Тодоров, Б.Банчев, В.Врачовски, В.Янков, В.Георгиев, Вл.Христов, Вл.Миленков, Иван Иванов, Ив.Иванов, Иво Иванов, Л.Петков, М.Симеонова, М.Стойчевски, М.Ангелов, М.Михайлов, Мл.Младенов, М.Калистратов, М.Ангелова, Н.Василев, Н.Велчовска, Н.Николов, Р.Петков, Св.Арнаудов, Ст.Стаменов, Хр.Найденов и Цв.Николаева.

ПРОТИВ – 0
ВЪЗДЪРЖАЛИ СЕ – 3: Ир.Иванова, Кр.Богданов и Т.Петров.
ПРОЕКТЪТ ЗА РЕШЕНИЕ СЕ ПРИЕМА 

След изчерпване на дневния ред, д-р Вл.Христов - Председател на Общински съвет – Враца, закри извънредното заседание на Общински съвет – Враца в 17:00 часа.
д-р Владимир Христов
Председател на Общински съвет – Враца
Изготвил протокола: 

Нина Спасова
Гл. експерт за работа с общинските съветници[image: image1.png]

